b'\n_START_ARTICLE_\nCerkev Matere bo\xc5\xbeje, Brugge\n_START_SECTION_\nZgodovina\n_START_PARAGRAPH_\nPrva cerkev na tem mestu je bila karolin\xc5\xa1ka kapela iz okoli leta 875. V arhivu ustanovitve cerkve je datirana v leto 741 in pripisana Bonifaciju, vendar je ta trditev vpra\xc5\xa1ljiva. Kapela je bila odvisna od svetega Martina v Sijsele, ki pa je bila v lasti stolnice v Utrechtu. Leta 1116 se je kapela lo\xc4\x8dila od Sijsele in postala glavna cerkev samostojne \xc5\xbeupnije. Predpostavlja se, da je bila stavba pod Karlom Dobrim obnovljena in raz\xc5\xa1irjena._NEWLINE_Leta 1230 se je za\xc4\x8dela gradnja sedanje cerkve. Najstarej\xc5\xa1i del, glavna ladja, je bila zgrajena iz kamna iz Tournaija, v tipi\xc4\x8dnem lokalnem slogu \xc5\xa1eldske gotike. Na sprednjem in zahodnem pro\xc4\x8delju so zna\xc4\x8dilni dvostopenjski stolpi\xc4\x8di in moder kamen. Korni del in apsida sta bila zgrajena med letoma 1270 in 1280, sta druga\xc4\x8dna od klasi\xc4\x8dnega francoskega gotskega sloga in v celoti iz opeke. Leta 1370 je bila zgrajena severna stranska ladja in leta 1450 ju\xc5\xbena. Okoli leta 1465 je bil dodan portal Paradi\xc5\xbe v brabantski gotiki._NEWLINE_Stolp cerkve je najvi\xc5\xa1ja stavba v Bruggeju. Prvi stolp se je zru\xc5\xa1il leta 1163 in je bil obnovljen med pribli\xc5\xbeno letoma 1270 in 1340. Zvonik je bil dodan v 15. stoletju in obnovljen v 19. stoletju. Uporaba opeke je zna\xc4\x8dilna za obalno gotiko. Cerkev ima pet ladij. Glavni del je korna pregrada in je sestavljena iz dveh delov, prezbiterija in ladje.\n_START_SECTION_\nOprema\n_START_PARAGRAPH_\nV cerkvi je sarkofag Karla Drznega poleg h\xc4\x8dere Marije Burgundske. Grob Marije, 1482, \xc5\xbeene Maksimilijana I., ki ga je leta 1502 izdelal Renier van Thienen (* 1484, \xe2\x80\xa0 1530) v bronu, je uni\xc4\x8dil Jan Borman starej\xc5\xa1i. Bronasta je tudi grobna figura Karla Drznega po na\xc4\x8drtih Cornelisa Florisa in kiparja Jakoba Jonghelincka (1530\xe2\x80\x931606), dokon\xc4\x8dana leta 1562.\n_START_SECTION_\nMarija iz Bruggeja (Michelangelo, 1503)\n_START_PARAGRAPH_\nPoleg navedenega je izjemno pomembna Marija iz Bruggeja, kip Marije z detetom, ki ga je izdelal Michelangelo in se je pojavil leta 1503: Je eden prvih kipov italijanskega kiparja. Prvotno je bil namenjen za oltar stolnice v Sieni, a ga je Michelangelo prodal trgovcu Janu Alexandru Mouscronu iz Bruggeja.\n_START_SECTION_\nOrgle\n_START_PARAGRAPH_\nOrgle so bile izdelane leta 1721/1722, so delo C. Cacheuxa iz Arrasa. Loncke je leta 1954 izdelal nove v obstoje\xc4\x8dem zgodovinskem ohi\xc5\xa1ju in ponovno uporabil obstoje\xc4\x8de cevi. Instrument ima 35 registrov na treh manualih in pedale.'